CELEX: 32013D0475
Language: mt
Date: 2013-09-23 00:00:00
Title: 2013/475/UE: Deċiżjoni tal-Kunsill tat- 23 ta' Settembru 2013 dwar il-pożizzjoni li għandha tittieħed f’isem l-Unjoni Ewropea fil-Bord Bilaterali ta’ Superviżjoni skont il-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolamentazzjoni tas-sigurtà tal-avjazzjoni ċivili, li tikkonċerna d-Deċiżjoni Nru 0004 li temenda l-Anness 1 għall-Ftehim

28.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 257/2
            
         DEĊIŻJONI TAL-KUNSILL
   tat-23 ta' Settembru 2013
   dwar il-pożizzjoni li għandha tittieħed f’isem l-Unjoni Ewropea fil-Bord Bilaterali ta’ Superviżjoni skont il-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolamentazzjoni tas-sigurtà tal-avjazzjoni ċivili, li tikkonċerna d-Deċiżjoni Nru 0004 li temenda l-Anness 1 għall-Ftehim
   (2013/475/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(9), tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Id-Deċiżjoni tal-Kunsill 2011/719/UE tas-7 ta’ Marzu 2011 dwar il-konklużjoni tal-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolazzjoni tas-sigurtà tal-avjazzjoni ċivili (1) daħlet fis-seħħ fl-1 ta’ Mejju 2011.
            
         
               (2)
            
            
               Skont l-Artikolu 3.C.2 tal-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolamentazzjoni tas-sigurtà tal-avjazzjoni ċivili (2) (“il-Ftehim”), il-Bord Bilaterali ta’ Superviżjoni stabbilit permezz tal-Artikolu 3.A tal-Ftehim jista’ jemenda l-Annessi għall-Ftehim skont l-Artikolu 19.B tiegħu.
            
         
               (3)
            
            
               Huwa xieraq li tiġi stabbilita l-pożizzjoni li għandha tiġi adottata f’isem l-Unjoni Ewropea fil-Bord Bilaterali ta’ Superviżjoni skont l-Artikolu 4(4) tad-Deċiżjoni 2011/719/UE fir-rigward tad-Deċiżjoni Nru 0004 tal-Bord Bilaterali ta’ Superviżjoni li temenda l-Anness 1 għall-Ftehim,
            
         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f’isem l-Unjoni Ewropea fil-Bord Bilaterali ta’ Superviżjoni, kif imsemmi fl-Artikolu 3.A tal-Ftehim bejn l-Istati Uniti tal-Amerika u l-Komunità Ewropea dwar kooperazzjoni fir-regolamentazzjoni tas-sigurtà tal-avjazzjoni ċivili, fir-rigward tal-adozzjoni ta’ Deċiżjoni li temenda l-Anness 1 għall-Ftehim, għandha tkun ibbażata fuq l-abbozz tad-Deċiżjoni Nru 0004 tal-Bord Bilaterali ta’ Superviżjoni, mehmuż ma’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, it-23 ta’ Settembru 2013.
      
         
            Għall-Kunsill
         
         
            Il-President
         
         V. JUKNA
      
   
   
      (1)  ĠU L 291, 9.11.2011, p. 1.
   
      (2)  ĠU L 291, 9.11.2011, p. 3.
   
      ABBOZZ
      IL-BORD BILATERALI TA’ SUPERVIŻJONI GĦALL-FTEHIM
      Bejn l-istati uniti tal-amerika u l-komunità ewropea dwar kooperazzjoni fir-regolamentazzjoni tas-sigurtà tal-avjazzjoni ċivili
      Reġistrar tad-deċiżjoni
      Deċiżjoni Nru 0004
      F’konformità mal-Artikolu 19.B tal-Ftehim bejn l-Istati Uniti tal-Amerika u l-Komunità Ewropea u dwar Kooperazzjoni fir-Regolamentazzjoni tas-Sigurtà tal-Avjazzjoni Ċivili (il-“Ftehim”), li jipprevedi emendi fl-Annessi għall-Ftehim li għandhom isiru permezz ta’ deċiżjoni tal-Bord Bilaterali ta’ Superviżjoni stabbilit bis-saħħa tal-Artikolu 3 tal-Ftehim, il-Bord Bilaterali ta’ Superviżjoni b’dan jiddeċiedi kif ġej:
      
                  1.
               
               
                  Li jiġi emendat l-Anness 1 tal-Ftehim billi jiżdied paragrafu ġdid 3.2.11 bit-test li ġej:
                  
                              “3.2.11
                           
                           
                              
                                          (a)
                                       
                                       
                                          Mill-1 ta’ Jannar 2014, id-drittijiet imposti matul kwalunkwe sena kalendarja minn xi Aġent Tekniku fuq applikant jew entità regolata għal validazzjoni mwettqa minn dak l-Aġent Tekniku skont 3.2.4 biex japprova
                                          
                                                      (i)
                                                   
                                                   
                                                      id-disinn ta’ inġenju tal-ajru, il-magna ta’ inġenju tal-ajru, skrun, jew tagħmir;
                                                   
                                                
                                                      (ii)
                                                   
                                                   
                                                      ċertifikat tat-tip supplimentali;
                                                   
                                                
                                                      (iii)
                                                   
                                                   
                                                      ċerti bidliet kbar fid-disinn tat-tip, kif definit fil-proċeduri ta’ implimentazzjoni teknika; jew
                                                   
                                                
                                                      (iv)
                                                   
                                                   
                                                      bidliet akustiċi u fl-emissjonijiet
                                                   
                                                ma għandhomx jaqbżu l-95 % tad-drittijiet li l-Aġent Tekniku kieku kien jimponi fuq l-applikant jew l-entità regolata matul dik l-istess sena kalendarja fil-ħruġ ta’ approvazzjoni ekwivalenti ta’ disinn, ċertifikat tat-tip supplimentali, bidla kbira, jew bidla akustika jew fl-emissjonijiet bl-użu ta’ proċess ta’ ċertifikazzjoni.
                                       
                                    
                                          (b)
                                       
                                       
                                          Id-drittijiet imposti matul kwalunkwe sena kalendarja minn xi Aġent Tekniku fuq applikant jew entità regolata għal validazzjoni mwettqa minn dak l-Aġent Tekniku skont 3.2.4 għandhom jirriflettu l-effiċjenzi miksuba bl-użu ta’ proċess ta’ validazzjoni minflok proċess ta’ ċertifikazzjoni. Tali effiċjenzi u tnaqqis ta’ drittijiet relatati għandhom jiġu ssostanzjati permezz ta’ dejta rilevanti. Għaldaqstant, il-Bord Bilaterali ta’ Superviżjoni għandu jirrevedi perjodikament, u permezz ta’ deċiżjoni jaġġusta kif xieraq, il-perċentwali f’(a) hawn fuq.”
                                       
                                    
                        
            
                  2.
               
               
                  Ir-reviżjoni perjodika indikata fil-paragrafu l-ġdid 3.2.11 (b) għandha ssir fuq it-talba ta’ xi waħda mill-Partijiet iżda mhux aktar minn darba kull sentejn. Kif previst fil-paragrafu 2.2.1 tal-Anness 1 tal-Ftehim, il-Bord Bilaterali ta’ Superviżjoni għandu jiġi assistit mill-Bord ta’ Superviżjoni taċ-Ċertifikazzjoni fit-twettiq ta’ tali reviżjonijiet u fl-iżvilupp ta’ kwalunkwe deċiżjoni neċessarja. Ir-reviżjoni u d-deċiżjoni għandhom ikunu bbażati fuq dejta pprovduta mill-Aġenti Tekniċi.
               
            L-emenda għandha tidħol fis-seħħ fid-data tal-aħħar firma hawn taħt.
      Għall-Bord Bilaterali ta’ Superviżjoni:
      
                  AMMINISTRAZZJONI FEDERALI TAL-AVJAZZJONI
               
               
                  IL-KUMMISSJONI EWROPEA
               
            
                  DIPARTIMENT TAT-TRASPORT
               
               
                  L-UNJONI EWROPEA
               
            
                  L-ISTATI UNITI TAL-AMERIKA
               
               
                   
               
            
                  
                              PERMEZZ TA’
                           
                           
                              :
                           
                           
                              _
                           
                        
               
                  
                              PERMEZZ TA’
                           
                           
                              :
                           
                           
                              _
                           
                        
            
                  
                              TITLU
                           
                           
                              :
                           
                           
                              Amministratur Assoċjat għas-Sigurtà tal-Avjazzjoni
                           
                        
               
                  
                              TITLU
                           
                           
                              :
                           
                           
                              Direttur, Affarijiet tal-Avjazzjoni u tat-Trasport Internazzjonali, id-Direttorat Ġenerali għall-Mobilità u t-Trasport
                           
                        
            
                  DATA:
               
               
                  DATA:
               
            
                  
                              POST
                           
                           
                              :
                           
                           
                              Washington, DC
                           
                        
               
                  
                              POST
                           
                           
                              :
                           
                           
                              Brussell, il-Belġju